smcproject/ml-wiki-sentences huggingface dataset:
ഈ കാർട്ടൂൺ പരമ്പര ഏഴു തവണ അക്കാഡമിക് അവാർഡ് നേടി ശ്രദ്ധ നേടുകയുണ്ടായി.
കഥാരീതി
ജന്മ വൈരികളായ പൂച്ചയും എലിയും തമ്മിലുള്ള വഴക്കിനെ മുൻനിർത്തിക്കൊണ്ടുള്ള ടോമിന്റെയും ജെറിയുടെയും തമ്മിലടി ആരേയും ചിരിപ്പിക്കുന്ന രീതിയിൽ വളരെ ഹാസ്യാത്മകമായ് അവതരിപ്പിച്ചിരിക്കുന്നു.
ജെറിയെ പിടികൂടാൻ ടോം കാട്ടിക്കൂട്ടുന്ന അസംഖ്യം ശ്രമങ്ങളാണ് മിക്ക കഥകളുടെയും പ്രമേയം.
പക്ഷേ ചില കഥകളിൽ ഇവർ പരസ്പരം സ്നേഹത്തോടെ കഴിയുന്നതും കാണാൻ സാധിക്കും.
കഥാപാത്രങ്ങൾ ടോമും ജെറിയും
ടോം ഒരു നീലിച്ച ചാര നിറമുള്ള വീട്ടിൽ വളർത്തുന്ന പൂച്ചയാണ്.
ഇഷ്ടം പോലെ ആഹാരവും കിടക്കാൻ നല്ല മെത്തയും ഉള്ള ടോം ഒരു സുഖലോലുപ ജീവിതമാണ് നയിക്കുന്നത്.
വളരെ വേഗത്തിൽ കോപിക്കുന്ന ടോം ഒരു ചെറിയ കാര്യം പോലും പർവതീകരിച്ച് കാണുന്നു.
തരക്കേടില്ലാത്ത ഒരു സ്ത്രീ ലമ്പടൻ കൂടിയാണ് അവൻ.
സുന്ദരികളായ പെൺ പൂച്ചകൾ ടോമിന്റെ ഒരു ദൌർബല്യമാണ്.
അവരെ കാണുമ്പോൾ ടോം ചൂളമടിക്കുന്നത് ഒരു പതിവാണ്.
കാർട്ടൂൺ തുടങ്ങിയ കാലത്ത് ടോമിന്റെ പേരു ജാസ്പർ എന്നായിരുന്നു.
പിന്നീട് ടോം എന്ന് മാറ്റുകയായിരുന്നു.
ഇംഗ്ലിഷിൽ ആൺപൂച്ചക്ക് പൊതുവെ പറയുന്ന പേരാണു ടോം (മലയാളത്തിൽ കണ്ടൻ എന്ന പോലെ).
കാപ്പി നിറമുള്ള ഒരു ചെറിയ എലിയാണ് ജെറി.
ജെറിയുടെ താമസം എപ്പോഴും ടോമിന്റെ ചുറ്റുവട്ടത്ത് തന്നെയായിരിക്കും.
ജെറി ഒരു സ്വതന്ത്രചിന്താഗതിക്കാരനും അവസരവാദിയുമാണ്.
തന്റെ വണ്ണത്തിനും രൂപത്തിനും അതീതമായ ശക്തി ജെറിയുടെ ഒരു പ്രത്യേകതയാണ്.
വളരെ ഭാരം കൂടിയ വസ്തുക്കൾ അനായാസം ഉയർത്തുകയും അവ കൊണ്ടുള്ള ആക്രമണങ്ങൾ താങ്ങുകയും ചെയ്യുന്ന ജെറി അത് വ്യക്തമാക്കുന്നു.
ടോം വളരെ ഊർജ്ജസ്വലനും നിശ്ചയദാർഡ്യമുള്ളവുനുമാണെങ്കിൽ കൂടി ജെറിയുടെ സൂത്രങ്ങൾക്കും കൂർമ്മബുദ്ധിക്കും മുൻപിൽ അമ്പെ പരാജയപ്പെടുന്നു.
രണ്ട് പേരും സാഡിസ്റ്റിക് ടെണ്ടൻസി പ്രകടിപ്പിക്കാറുണ്ട്, അതായത് ഒരാൾക്ക് പരിക്കേൽക്കുമ്പോൾ മറ്റെയാൾ ആഹ്ലാദിക്കുന്നു.
എന്നിരുന്നാലും ഒരാൾക്ക് വലിയ അപകടം വരുമ്പോൾ മറ്റേയാൾ സഹായിക്കാൻ എത്തുന്നു.
സ്പൈക്കും ടൈക്കും സ്പൈക്കും ടൈക്കും 1951ൽ ഇറങ്ങിയ ടോം ആൻഡ് ജെറി കാർട്ടൂണായ സ്ലിക്ക്ഡ്-അപ് പപ്പിൽ .
ടോമും ജെറിയും താമസിക്കുന്ന വീട്ടിലെ ബുൾഡോഗിനത്തിലുള്ള ചാര നിറമുള്ള പട്ടിയാണ് സ്പൈക്ക്.
സ്പൈക്കിന്റെ അരുമപ്പുത്രനാണ് ടൈക്ക്.
ടോമിന്റെയും ജെറിയുടെയും ശണ്ഠ പൊതുവെ സ്പൈക്കിന് എന്തെങ്കിലും നാശനഷ്ടങ്ങളോ ബുദ്ധിമുട്ടുകളോ ഉണ്ടാക്കുന്നു.
തന്മൂലം സ്പൈക്ക് ടോമിനെ മാത്രം മർദ്ദിക്കുന്നു, ജെറി വിദഗ്ദ്ധമായ് രക്ഷപ്പെടുകയാണ് പതിവ്.
റ്റൂഡിൽസ് ഗെലർ
ഒരു പൂച്ച സുന്ദരി.
ടോമിന്റെ പ്രധാന പ്രേമഭാജനം.
ബുച്ച് ബുച്ചും റ്റൂഡിൽസും 1946ൽ ഇറങ്ങിയ ടോം ആൻഡ് ജെറി കാർട്ടൂണായ സ്പ്രിങ്ങ്ടൈം ഫോർ തോമസിൽ .
തെരുവിലെ മാലിന്യങ്ങളിൽ ജീവിക്കുന്ന ഒരു കറുത്ത പൂച്ചയാണ് ബുച്ച്.
ജെറിയെ ഭക്ഷിക്കാൻ ശ്രമിക്കാറുണ്ട് അവൻ.
ടോമിന്റെ എതിരാളിയായി പലപ്പോഴും എത്തുന്നത് ബുച്ചാണ്.
റ്റൂഡിൽസിനെ കിട്ടാൻ വേണ്ടിയാണ് പലപ്പോഴും ടോമിന്റെയും ബുച്ചിന്റെയും പോര്.
എന്നാൽ ചില കാർട്ടൂണുകളിൽ അവർ ചങ്ങാതിമാരായി പ്രവർത്തിക്കുന്നതും കാണാൻ സാധിക്കും.
നിബ്ബിൾസ് / ടഫ്ഫി നിബ്ബിൾസ്, അനാഥനായ കുട്ടിയെലി
ജെറിയുടെ സ്വന്തക്കാരനായ കുട്ടിയെലി.
ഒരു അനാഥനാണ് നിബ്ബിൾസ് (ചിലതിൽ ജെറിയുടെ അനന്തരവനായും ചിത്രീകരിച്ചിട്ടുണ്ട്).
എപ്പോഴും വിശപ്പുള്ള നിബ്ബിൾസ് ഭയങ്കര തീറ്റക്കാരനാണ്.
നിബ്ബിൾസിന്റെ അമിതാഹാരം മൂലം അവനെ മാതാപിതാക്കൾ ജെറിയുടെ പടിക്കൽ ഉപേക്ഷിക്കുകയായിരുന്നു.
അങ്കിൾ പെക്കോസ്
കൌ ബോയ് തൊപ്പിയും ബൂട്ട്സും പിന്നെ കപ്പടാ മീശയുമുള്ള ജെറിയുടെ അമ്മാവൻ.
കയ്യിൽ എപ്പൊഴും ഒരു ഗിത്താർ ഉണ്ടാകും.
ടോമിന്റെ മീശയാണ് പൊതുവെ ഗിത്താറിന്റെ കമ്പിയായി ഉപയോഗിക്കുക.
ലിറ്റിൽ ക്വാക്കർ
ജെറിയുടെ ചങ്ങാതിയായ കുട്ടി താറാവ്.
ടോമിന്റെ ചങ്ങാതിക്കൂട്ടം
ടോമിന്റെ മൂന്ന് ചങ്ങാതികൾ അടങ്ങിയതാണ് ഈ സംഘം.
ബുച്ച്, സംഘത്തലവൻ മീറ്റ് ഹെഡ്, ചുവപ്പും കാപ്പിയും കലർന്ന നിറമുള്ള പൂച്ച.
തലയിൽ മുടിയുണ്ടെന്ന് തോന്നിക്കും.
ടോപ്പ്സി, മഞ്ഞ കലർന്ന ചാര നിറമുള്ള നീളം കുറഞ്ഞ പൂച്ച ജോർജ്
ടോമിന്റെ അതേ ഛായയുള്ള മച്ചുനൻ പൂച്ച.
എലികളെ പേടി.
മസ്സിൽസ്
അതിശക്ത്നായ ജെറിയുടെ മച്ചുനൻ എലി.
കറുപ്പും മഞ്ഞയുമുള്ള ഗൗണും ഒരു ഹാറ്റും വേഷം.
ടോം ഗ്രീൻ കൗണ്ടി
ടോം ഗ്രീൻ കൗണ്ടി യു.എസ്. സംസ്ഥാനമായ ടെക്സസിലെ എഡ്വേർഡ്സ് പീഠഭൂമിയിൽ സ്ഥിതിചെയ്യുന്ന ഒരു കൗണ്ടിയാണ്.
2010 ലെ സെൻസസ് രേഖകൾ പ്രകാരമുള്ള ഈ കൗണ്ടിയിലെ ജനസംഖ്യ 110,224 ആയിരുന്നു.
സാൻ ഏഞ്ചലോയാണ് ഇതിന്റെ കൗണ്ടി ആസ്ഥാനം.
1874-ൽ സൃഷ്ടിക്കപ്പെട്ട കൗണ്ടി തൊട്ടടുത്ത വർഷം സംയോജിപ്പിക്കപ്പെട്ടു.
ടോം ഗ്രീൻ കൗണ്ടി സാൻ ഏഞ്ചലോ, ടിഎക്സ് മെട്രോപൊളിറ്റൻ സ്റ്റാറ്റിസ്റ്റിക്കൽ മേഖലയിൽ ഉൾപ്പെട്ടിരിക്കുന്നു.
1874 മാർച്ച് 13 ന് ടെക്സസ് സംസ്ഥാന നിയമസഭയാൽ സ്ഥാപിക്കപ്പെട്ട കൗണ്ടി, കോൺഫെഡറേറ്റ് ബ്രിഗേഡിയർ ജനറലായിരുന്ന തോമസ് ഗ്രീന്റെ പേരിലാണ് അറിയപ്പെടുന്നത്.
സ്ഥാപനകാലത്ത് ഈ കൗണ്ടി 60,000 ചതുരശ്ര മൈൽ (160,000 ചതുരശ്ര കിലോമീറ്റർ) വിസ്തൃതിയായിരുന്നു.
ബെൻ ഫിക്ലിൻ പട്ടണമായിരുന്നു യഥാർത്ഥ കൗണ്ടി സീറ്റ്.
1882-ൽ കൊഞ്ചോ നദിയിലെ വെള്ളപ്പൊക്കം പട്ടണം നശിപ്പിക്കുകയും 65 പേർ മുങ്ങിമരിക്കുകയും ചെയ്തു.
കൗണ്ടി സീറ്റ് സാന്താ ഏഞ്ചലയിലേക്ക് മാറ്റി.
1883-ൽ യു.എസ്. പോസ്റ്റ് ഓഫീസ് പട്ടണത്തിന്റെ പേര് ഔദ്യോഗികമായി സാൻ ആഞ്ചലോ എന്ന് മാറ്റി.
ടോം ഗ്രീൻ കൗണ്ടിക്ക് പടിഞ്ഞാറ് വരെ നീളമുള്ള ഒരു ഇടുങ്ങിയ സ്ഥലമുണ്ട്.
ഈ അസാധാരണ സവിശേഷതയ്ക്ക് കാരണം, പടിഞ്ഞാറ് റീഗൻ കൗണ്ടി ടോം ഗ്രീൻ കൗണ്ടിയുടെ ഭാഗമായിരുന്നതിനാലും ടെക്സസ് സംസ്ഥാനം എല്ലാ കൗണ്ടികൾക്കും അവരുടെ കൗണ്ടി ആസ്ഥാനത്തേയ്ക്ക് ഒരു ലാൻഡ് റൂട്ട് വേണമെന്ന് ആവശ്യപ്പെട്ടിരുന്നതിനാലുമാണ്.
അതിനാൽ, രണ്ട് പ്രധാന പ്രദേശങ്ങളെ ബന്ധിപ്പിക്കുന്നതിനുവേണ്ടി ചെറിയ ഭൂപ്രദേശം നൽകപ്പെട്ടു.
1903-ൽ, പടിഞ്ഞാറൻ വിഭാഗത്തിലെ താമസക്കാർ സ്വന്തം കൗണ്ടി (റീഗൻ കൗണ്ടി) രൂപീകരിക്കുന്നതിന് വോട്ടുചെയ്തപ്പോൾ അതേ വോട്ടെടുപ്പിൽത്തന്നെ ബന്ധിപ്പിക്കുന്ന സ്ട്രിപ്പ് ടോം ഗ്രീൻ കൗണ്ടിയുടെ ഭാഗമായി തുടരാൻ തീരുമാനിക്കുകയു ചെയ്തു.
യു.എസ്. സെൻസസ് ബ്യൂറോയുടെ കണക്കനുസരിച്ച്, കൗണ്ടിയുടെ ആകെ വിസ്തീർണ്ണം 1,541 ചതുരശ്ര മൈൽ (3,990 ചതുരശ്ര കിലോമീറ്റർ) ആണ്, അതിൽ 1,522 ചതുരശ്ര മൈൽ (3,940 ചതുരശ്ര കിലോമീറ്റർ) കരപ്രദേശവും ബാക്കി 19 ചതുരശ്ര മൈൽ (49 ചതുരശ്ര കിലോമീറ്റർ) അതായത് 1.2 ശതമാനം ഭാഗം വെള്ളവുമാണ്.
പ്രധാന ഹൈവേകൾ യു.എസ്. ഹൈവേ 67 യു.എസ്.  ഹൈവേ 87 യു.എസ്.  ഹൈവേ 277 SH 208 സമീപ കൗണ്ടികൾ കോക്ക് കൗണ്ടി (വടക്ക്) റന്നെൽസ് കൗണ്ടി (വടക്കുകിഴക്ക്) കോഞ്ചോ കൗണ്ടി (കിഴക്ക്) ഷ്ലൈഷർ കൗണ്ടി (തെക്ക്) ഇറിയൻ കൗണ്ടി (പടിഞ്ഞാറ്) റീഗൻ കൗണ്ടി (പടിഞ്ഞാറ്) സ്റ്റെർലിംഗ് കൗണ്ടി (വടക്കുപടിഞ്ഞാറൻ) മെനാർഡ് കൗണ്ടി (തെക്കുകിഴക്ക്).
ടോം ജോസഫ് ഇംഗ്ലീഷ് വിലാസം https://ml.wikipedia.org/wiki/Tom_Joseph
ഇന്ത്യൻ വോളീബോൾ ടീം മുൻ ക്യാപ്റ്റനാണ് ടോം ജോസഫ് .
ഇന്ത്യൻ വോളീബോളിലെ ശ്രദ്ധേയനായ താരമാണ്.
ജിമ്മി ജോർജിനു ശേഷം ഇന്ത്യ കണ്ട മികച്ച വോളി താരങ്ങളിലൊരാളായി അറിയപ്പെടുന്നു.
അർജുന പുരസ്‌കാര ജേതാവാണ്.
രാജ്യാന്തര വോളിബോൾ രംഗത്ത് 20 വർഷം പൂർത്തിയാക്കി.
ഇന്ത്യൻ വോളീബോളിൽ കേരളത്തിൻറെ മുഖമായിട്ടാണ് അറിയപ്പെടുന്നത്.
കോഴിക്കോട് ജില്ലയിലെ തൊട്ടിൽപ്പാലം പൂതംപാറ സ്വദേശിയാണ്.
മലയോരഗ്രാമത്തിന്റെ വോളിബോൾ കമ്പം കണ്ട്  വളർന്നു.
എട്ടാം ക്ലാസ്സിൽ പഠിക്കുമ്പോഴാണ് തൊട്ടിൽപ്പാലം വോളി അക്കാഡമിയിലെത്തുന്നത്.
1995ൽ കോഴിക്കോട് സായ്‌  പരിശീലന കേന്ദ്രത്തിലേക്ക് ടോം തെരഞ്ഞെടുക്കപ്പെട്ടു.
കോഴിക്കോട് സായിയിൽ നിന്ന് കളി പഠിച്ച ടോം തന്റെ കരിയർ വളർത്തി വലുതാക്കിയത് വളരെ പെട്ടെന്നായിരുന്നു.
1997ൽ ഇന്ത്യൻ ജൂനിയർ ടീമിൽ എത്തിയ ടോം ജോസഫ് രണ്ടു വർഷം കൊണ്ടു തന്നെ  സീനിയർ ഇന്ത്യൻ ടീമിലും സ്ഥാനം നേടി.
രണ്ട് ഏഷ്യൻ ഗെയിംസ് , നാല് ഏഷ്യൻ ചാമ്പ്യൻഷിപ്പ്, 2009ൽ ടെഹ്റാനിൽ നടന്ന ലോകചാമ്പ്യൻഷിപ്പിനുള്ള യോഗ്യതാമത്സരം തുടങ്ങി നിരവധി മത്സരളിൽ കളിച്ചു.
1998 മുതൽ  ഇന്ത്യൻ വോളിബോൾ ടീമിലുണ്ട്.
ഏഷ്യൻ ഗെയിംസ്, സാഫ് ഗെയിംസ്, നാല് ഏഷ്യൻ ചാമ്പ്യൻഷിപ്പ് എന്നിവ ഉൾപ്പെടെ നാൽപതിലതികം ടൂർണമെന്റിൽ ഇന്ത്യൻ കുപ്പായമണിഞ്ഞിട്ടുമുണ്ട്.
2002 ലെ ഇന്ത്യൻ ടീമിന്റേയും 2002,2009 വർഷങ്ങളിൽ കേരള ടീമിന്റേയും ക്യാപ്റ്റനായിരുന്നു.
2014ൽ അർജുന അവാർഡ് ലഭിച്ചു.
പതിനാലു വർഷത്തോളമായി കേരളത്തിനും ഇന്ത്യക്കും വേണ്ടി വോളിബോൾ കോർട്ടിൽ സജീവമായി മത്സരിച്ചു കൊണ്ടിരിക്കുന്ന ടോമിന് അർജ്ജുന അവാർഡും ജി.വി രാജ അവാർഡും നിഷേധിച്ചത് ഏറെ ചർച്ചകൾ സൃഷ്ടിച്ചിരുന്നു.
ഒൻപത് തവണ അർജ്ജുന അവാർഡിനായുള്ള അന്തിമപട്ടികയിൽ ഇടം നേടിയെങ്കിലും പരിഗണിക്കപ്പെട്ടിരുന്നില്ല.
സഹോദരൻ  റോയ്‌ ജോസഫും  മുൻ ഇന്ത്യൻ താരമാണ്.
പരിക്കിൽ നിന്ന് മുക്തനായി വീണ്ടും കളിക്കളത്തിൽ സജീവമാകാനൊരുങ്ങുകയാണ് ടോം.
പുരസ്കാരങ്ങൾ 2014ൽ അർജ്ജുന പുരസ്കാരം അവലംബം ↑ truthonlive.com/news/arjuna-tomjose-and-5-others/
ടോം ഉഴുന്നാലിൽ
ഇന്ത്യക്കാരനായ ഒരു ക്രീസ്തീയപുരോഹിതനാണ് ടോം ഉഴുന്നാലിൽ ( Tom Uzhunnalil ).
സലേഷ്യൻ സഭ (Salesian of Don Bosco) വൈദികനായ ഇദ്ദേഹം, മദർ തെരേസ രൂപംകൊടുത്ത ‘ഉപവിയുടെ സഹോദരിമാർ’ (മിഷനറീസ് ഓഫ് ചാരിറ്റി) സന്യാസിനീ സമൂഹത്തിലെ അംഗമായിരുന്നു.
കോട്ടയം ജില്ലയിലെ രാമപുരത്ത് 1960 ലാണ് ടോം ഉഴുന്നാലിൽ ജനിച്ചത്.
രാമപുരം ഉഴുന്നാലിൽ  വർഗീസും ത്രേസ്യാക്കുട്ടിയുമാണ് മാതാപിതാക്കൾ.
ഭീകരരുടെ തടങ്കലിൽ
യെമനിലെ ഏദനിൽ നടത്തിയിരുന്ന വൃദ്ധസദനം ആക്രമിച്ച് 2016 മാർച്ച് നാലിനു രാവിലെ 8.40ന്  ഭീകരർ ഫാ.
ടോമിനെ തട്ടിക്കൊണ്ടുപോയിരുന്നു.
തെക്കൻ ഏഡനിൽ അഗതിമന്ദിരത്തിന്റെ ചുമതലയായിരുന്നു ഫാ.
ടോമിന്.
എൺപതു പേർ താമസിക്കുന്ന സദനത്തിൽ 2016 മാർച്ച് നാലിനു രാവിലെ എട്ടരയോടെയാണു നാലു തോക്കുധാരികൾ ആക്രമണം നടത്തിയത്.
നാലു കന്യാസ്ത്രീകൾ, ആറ് ഇത്യോപ്യക്കാർ, ആറ് യെമൻകാർ എന്നിവരെ വധിച്ച ശേഷമായിരുന്നു ഇത്.
തുടർന്ന് ഇദ്ദേഹത്തെ മോചിപ്പിക്കാനായി ശ്രമം നടന്നുവരികയായിരുന്നു , .
മാർച്ച് 24 2016 ന് ദുഖ വെള്ളി ദിനത്തിൽ ഫാദർ ടോം ഉഴുന്നാലിൽ ക്രൂശിലേറ്റി വധിക്കപ്പെടും എന്നു വാർത്തയുണ്ടായിരുന്നു .
മാർച്ച് 31 ന് ഇന്ത്യയോട് ഐഎസ് വൻ തുക മോചനദ്രവ്യം ആവശ്യപ്പെട്ടതായി വാർത്തകൾ വന്നിരുന്നു.
ജൂലൈ 19 ന്  ടോം ഉഴുന്നാലിലിനെ ഭീകരർ കണ്ണു കെട്ടി പീഡിപ്പിക്കുന്ന ദൃശ്യങ്ങൾ പ്രചരിച്ചിരുന്നു.
താൻ രോഗാതുരനാണെന്നും തനിക്കു വിദഗ്ദ്ധ ചികിത്സ ആവശ്യമുണ്ടെന്നും അദ്ദേഹം പറയുന്നതായിരുന്നു സന്ദേശം , .
യെമനിൽ ഇന്ത്യൻ എംബസിയുടെ പ്രവർത്തനം ഇല്ലാത്തതും പ്രദേശത്തെ നിയന്ത്രണം  10 രാജ്യങ്ങളിലെ സൈന്യത്തിന്റെ കൈകളിൽ ആണെന്നുള്ളതും ഫാ.
ടോമിന്റെ മോചനം നീണ്ടു പോകാൻ കാരണമായി .
കേരളത്തിലെ യുഡിഎഫ്, എൽഡിഎഫ് സർക്കാരുകളും കേരളത്തിൽനിന്നുള്ള എംപിമാരും ഫാ.
ഉഴുന്നാലിലിന്റെ മോചനത്തിനായി ശ്രമിക്കാൻ കേന്ദ്ര സർക്കാരിൽ സമ്മർദ്ദം ചെലുത്തിയിരുന്നു.
പാർലമെന്റിലും ഈ വിഷയം പലതവണ ഉന്നയിക്കപ്പെട്ടു.
വത്തിക്കാനും പ്രശ്നത്തിൽ ഇടപെട്ടു.
പരിമിതികൾക്കിടയിലും എന്തു വിലകൊടുത്തും ഇദ്ദേഹത്തെ മോചിപ്പിക്കാനുള്ള ശ്രമത്തിലായിരുന്നു കേന്ദ്ര സർക്കാർ.
മോചനം
2017 സപ്തംബർ 12 ന് ടോം ഉഴുന്നാൽ മോചിതനായി .
എന്നാൽ, മോചനദ്രവ്യം  നൽകിയിട്ടാണോ ഇദ്ദേഹത്തെ സ്വതന്ത്രനാക്കിയതെന്ന് വ്യക്തമല്ല .
പണം നൽകിയിട്ടില്ല എന്നാണ് സർക്കാർ പറയുന്നത് .
ഒമാൻ ഭരണാധികാരിയുടെ ശക്തമായ ഇടപെടലിന്റെ ഫലമായാണ് മോചനം നടന്നത്എന്നും വാർത്തയുണ്ട്.
ബഹുമതികൾ മുംബൈ കേന്ദ്രമായി പ്രവർത്തിക്കുന്ന ഹാർമണി ഫൗണ്ടേഷന്റെ 2017 ലെ മദർ തെരേസ പുരസ്കാരം .
ടോം ജോർജ്ജ് കോലത്ത് ഇംഗ്ലീഷ് വിലാസം https://ml.wikipedia.org/wiki/Tom_George_Kolath
മലയാളചലച്ചിത്ര രംഗത്തെ പ്രശസ്തനായ ഒരു നിർമ്മാതാവും, മികച്ച ചിത്രത്തിനുള്ള ദേശീയ-സംസ്ഥാന ചലച്ചിത്ര അവാർഡ് ജേതാവുമാണ് ടോം ജോർജ്ജ് കോലത്ത് .
ടോം ജോർജ്ജ് എന്ന ചുരുക്കപ്പേരിലും അറിയപ്പെടുന്നു.
ഇദ്ദേഹം നിർമ്മിച്ച അകലെ എന്ന ചലച്ചിത്രം മികച്ച ചിത്രത്തിനുള്ള  2004-ലെ സംസ്ഥാനചലച്ചിത്ര അവാർഡും ദേശീയ ചലച്ചിത്ര അവാർഡും നേടിയിട്ടുണ്ട്.
സംവിധായകൻ, നടൻ, തിരക്കഥാകൃത്ത് എന്നീ നിലകളിലും ടോം ജോർജ്ജ് പ്രശസ്തനാണ്.
അകലെ , മീരയുടെ ദുഃഖവും മുത്തുവിന്റെ സ്വപ്നവും എന്നിവയാണ് ടോം ജോർജ്ജ് നിർമ്മിച്ച പ്രധാന മലയാള ചലചിത്രങ്ങൾ.
ഗാന്ധി പാർക്ക് എന്ന ഹോളിവുഡ് സിനിമ സംവിധാനം ചെയ്തത് ടോം ജോർജ്ജാണ്.
ബ്ലാക്ക് , ഫിംഗർ പ്രിന്റ് , ഔട്ട് ഓഫ് സിലബസ് , എന്നീ സിനിമകളിൽ അഭിനയിക്കുകയും ചെയ്തിട്ടുണ്ട് .
ജനനം 1970ൽ പാലക്കാട്.
മാതാപിതാക്കൾ.
കെ.എം. ജോർജ്ജ്, ചിന്നമ്മ ജോർജ്ജ്.
സ്കൂൾ, കോളേജ് വിദ്യാഭ്യാസം കേരളത്തിൽ പൂർത്തിയാക്കിയ ശേഷം ന്യൂ യോർക്ക് സ്റ്റേറ്റ് യൂണിവേഴ്സിറ്റിയിൽ നിന്ന് അക്കൗണ്ടിങ്ങിൽ ബിരുദം,  കൊളമ്പിയ യൂണിവേഴ്സിറ്റിയിൽ നിന്ന് എം.ബി.എ. എന്നിവ പൂർത്തിയാക്കി.
സിനിമാ മേഖലയുമായി ബന്ധപ്പെട്ട പ്രവർത്തനത്തിനു പുറമേ ന്യൂയോർക്കിൽ അക്കൗണ്ടൻസി സ്ഥാപനവും നടത്തുന്നുണ്ട്.
നിർമ്മാതാവ് എന്ന നിലയിലാണ് ടോം ജോർജ്ജ് സിനിമാ മേഖലയിലേക്ക് കടക്കുന്നത്.
അകലെ എന്ന ശ്യാമപ്രസാദ് ചിത്രമാണ് അദ്ദേഹം ആദ്യം നിർമ്മിച്ചത്.
മികച്ച ചിത്രത്തിനുള്ള ദേശീയ-സംസ്ഥാന അവാർഡുകൾക്ക് പുറമേ നിരവധി മറ്റ് നിരവധി അവാർഡുകളും അകലെ കരസ്ഥമാക്കി.
സിനിമാ നിർമ്മാണത്തിനു പുറമേ ചില ചിത്രങ്ങളിൽ ചെറിയ റോളുകളിൽ അഭിനയിക്കുകയും ചില ടിവി സീരിയലുകൾ നിർമ്മിക്കുകയും ചിലതിൽ അഭിനയിക്കുകയും ചെയ്തിട്ടുണ്ട്.
ഗാന്ധി പാർക്ക് എന്ന ഹോളിവുഡ് സിനിമയിലൂടെ സംവിധാനരംഗത്തേക്കും കടന്നു.
പ്രധാന പ്രവർത്തനങ്ങൾ മീരയുടെ ദുഃഖവും മുത്തുവിന്റെ സ്വപ്നവും (ചലച്ചിത്രം) നിർമ്മാണം അകലെ (ചലച്ചിത്രം) നടൻ, നിർമ്മാണം ബ്ലാക്ക് (ചലച്ചിത്രം) നടൻ ഫിംഗർ പ്രിന്റ് (ചലച്ചിത്രം) നടൻ ഔട്ട് ഓഫ് സിലബസ് (ചലച്ചിത്രം) നടൻ ഗാന്ധിപാർക്ക് (ചലച്ചിത്രം) സംവിധാനം ഉള്ളുരുക്കം (ടെലി ഫിലിം) നിർമ്മാണം ലെസ്സൻസ് (ടെലി ഫിലിം) സംവിധാനം അന്ന (ടിവി സീരിയൽ) നടൻ, നിർമ്മാണം ഷെർലക്ക് (ടിവി സീരിയൽ) നടൻ ബ്ലാക്ക് സിഗ്‌നേച്ചർ (ടെലി ഫിലിം) നടൻ അവലംബം ↑ ↑ ↑ ↑ http://www.malayalachalachithram.com/movieslist.php?a=7276 ln=ml ↑ http://www.tomgeorgekolath.com/ ↑ ↑ http://en.msidb.org/m.php?4224 ↑ ↑ ↑ ↑ http://www.telegraphindia.com/1060813/asp/look/story_6599490.asp ↑ ↑ പുറത്തേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ടോം ജോർജ്ജ് കോലത്ത്
ടോം ക്രൂയ്‌സ് ഇംഗ്ലീഷ് വിലാസം https://ml.wikipedia.org/wiki/Tom_Cruise
തോമസ് ക്രൂസ് മപോദർ നാലാമൻ എന്ന ടോം ക്രൂസ് (ജനനം ജൂലൈ 3, 1962) ഒരു അമേരിക്കൻ നടനും നിർമ്മാതാവുമാണ്.
അദ്ദേഹം മൂന്ന് അക്കാദമി പുരസ്കാരങ്ങൾക്ക് നാമനിർദ്ദേശം ചെയ്യപ്പെടുകയും മൂന്ന് ഗോൾഡൻ ഗ്ലോബ് പുരസ്കാരങ്ങൾ നേടുകയും ചെയ്തിട്ടുണ്ട്.
19ാം വയസ്സിൽ എൻഡ്ലെസ് ലവ് (1981) എന്ന ചലച്ചിത്രത്തിലൂടെയാണ് അദ്ദേഹം തന്റെ ഔദ്യോഗികജീവിതം ആരംഭിക്കുന്നത്.
ടാപ്സ് (1981), ദി ഔട്ട്സിഡേഴ്സ് (1983) എന്നീ ചിത്രങ്ങളിലെ സഹായകവേഷങ്ങൾക്ക് ശേഷം ക്രൂസിന്റെ ആദ്യ മുഖ്യവേഷം 1983 ആഗസ്റ്റ് മാസം പുറത്തിറങ്ങിയ റിസ്കി ബിസിനസ് എന്ന ചിത്രത്തിലേതാണ്.
ടോപ് ഗൺ (1986) എന്ന ചിത്രത്തിൽ പീറ്റ് 'മാവ്റിക്' മിച്ചൽ എന്ന കഥാപാത്രം ചെയ്തതിലൂടെ ക്രൂസ് ശ്രദ്ധേയനായിത്തീർന്നു.
ഹോളിവുഡിലെ വലിയ താരങ്ങളിലൊരാളായ ക്രൂസ് 1980 കളിലെ മികച്ച ചിത്രങ്ങളായ ദി കളർ ഓഫ് മണി (1986), കോക്റ്റെയിൽ (1988), റെയിൻ മാൻ (1988), ബോൺ ഓൺ ദി ഫോർത്ത് ഓഫ് ജൂലൈ (1989) തുടങ്ങിയ ചിത്രങ്ങളിലും വേഷമിട്ടു.
1990 കളിൽ അദ്ദേഹം ഫാർ ആൻഡ് എവേ (1992), എ ഫ്യൂ ഗുഡ് മെൻ (1992), ദി ഫേം (1993), ഇന്റർവ്യൂ വിത്ത് ദി വാമ്പയർ: ദി വാമ്പയർ ക്രോണിക്കിൾസ് (1994), ജെറി മഗ്വയർ (1996), ഐസ് വൈഡ് ഷട്ട് (1999), മഗ്നോളിയ (1999) മുതലായ ചിത്രങ്ങളിൽ അഭിനയിച്ചു.
1996 വരെ ക്രൂസ് അറിയപ്പെട്ടത് മിഷൻ ഇംപോസിബിൾ ചലച്ചിത്രങ്ങളിലെ എഥാൻ ഹണ്ട് എന്ന കഥാപാത്രത്തിലൂടെയാണ്.
സ്പെഷ്യൽ സ്കൂൾ ടീച്ചറായ മേരി ലീ, ഇലക്ട്രിക്കൽ എഞ്ചിനീയർ ആയ തോമസ് ക്രൂസ് മപോദർ മൂന്നാമൻ എന്നിവരുടെ മകനായി ന്യൂയോർക്കിലെ സിറാകുസ് എന്ന സ്ഥലത്താണ് ടോം ക്രൂസ് ജനിച്ചത്.
ലീ അന്നെ, മരിയൻ, കാസ് എന്നീ പേരുകളുള്ള മൂന്ന് സഹോദരിമാർ അദ്ദേഹത്തിനുണ്ട്.
അവർ യഥാക്രമം ഇംഗ്ലീഷ്, ജർമ്മൻ, ഐറിഷ് പാരമ്പര്യമുള്ളവരാണ്.
ക്രൂസിന്റെ ബന്ധുവായ വില്യം മപോദറും ഒരു നടനാണ്.
അദ്ദേഹവും ക്രൂസും അഞ്ച് സിനിമകളിൽ ഒന്നിച്ചഭിനയിച്ചിട്ടുണ്ട്.
കാനഡയിലാണ് ക്രൂസ് തന്റെ ബാല്യകാലം കഴിച്ചുകൂട്ടിയത്.
1971ൽ അദ്ദേഹത്തിന്റെ കുടുംബം ഒട്ടാവയിലെ ബീക്കൺ ഹില്ലിലേക്ക് താമസം മാറ്റുകയും ക്രൂസിന്റെ അച്ഛൻ കനേഡിയൻ ആർമിയിൽ ഡിഫൻസ് കൺസൾട്ടന്റ് ആയി ചേരുകയും ചെയ്തു.
അവിടെ പുതുതായി ആരംഭിച്ച റോബർട്ട് ഹോപ്കിൻസ് പൊതുവിദ്യാലയത്തിലാണ് ക്രൂസ് പിന്നീട് പഠിച്ചത്.
നാലാം തരത്തിൽ പഠിക്കുന്ന കാലത്താണ് ക്രൂസ് ആദ്യമായി നാടകത്തിൽ അഭിനയിക്കുന്നത്.
ആറാം തരത്തിൽ പഠിക്കുന്ന കാലത്ത് ക്രൂസ് ഹെന്റി മൺറോ മിഡിൽ സ്കൂളിൽ പോയിത്തുടങ്ങി.
എന്നിരുന്നാലും അതേ വർഷം തന്നെ ക്രൂസിന്റെ അമ്മ ക്രൂസിന്റെ അച്ഛനെയുപേക്ഷിച്ച് ക്രൂസിനെയും സഹോദരിമാരെയും കൂട്ടി അമേരിക്കയിലേക്ക് തിരികെ വന്നു.
1984ൽ അർബുദം ബാധിച്ച് ക്രൂസിന്റെ പിതാവ് മരണപ്പെട്ടു.
തുടർന്ന് ഒഹായോവിലെ സിൻസിനാറ്റിയിലുള്ള ഒരു ഫ്രാൻസിസ്കൻ സെമിനാരിയിൽ കത്തോലിക്കൻ വൈദികനാകണം എന്ന ആഗ്രഹത്തോടെ ക്രൂസ് ചേർന്നു.
പിന്നീടാണ് ക്രൂസിന്റെ താൽപര്യം അഭിനയത്തിലേക്ക് മാറിയത്.
തന്റെ 14 വർഷത്തെ വിദ്യാർത്ഥിജീവിതത്തിനിടയിൽ ക്രൂസ് 15 സ്കൂളുകളിലാണ് പഠിച്ചത്.
ടോം ക്രൂസിന്റെ ഔദ്യോഗികജീവിതം പ്രധാനമായും അഭിനേതാവ്, നിർമ്മാതാവ് എന്നീ നിലകളിൽ വ്യാപരിച്ചിരിക്കുന്നു.
അഭിനേതാവ്
1981 ൽ എൻഡ്ലെസ് ലവ് എന്ന ചിത്രത്തിലൂടെ സിനിമയിലേക്ക് രംഗപ്രവേശനം ചെയ്ത ക്രൂസ് അതേ വർഷം തന്നെ ടാപ്സ് എന്ന ചിത്രത്തിൽ പ്രധാനപ്പെട്ട ഒരു സഹായകവേഷം ചെയ്യുകയുണ്ടായി.
1983ൽ ദി ഔട്ട്സിഡേഴ്സ് എന്ന ചിത്രത്തിന്റെ ഭാഗമായി അദ്ദേഹം.
അതേ വർഷം തന്നെ ഓൾ ദി റൈറ്റ് മൂവ്സ് എന്ന ചിത്രത്തിലും, നായകനായി റിസ്കി ബിസിനസിലും ക്രൂസ് അഭിനയിക്കുകയുണ്ടായി.
1986ലെ ടോപ് ഗൺ എന്ന ചിത്രത്തോടു കൂടി ടോം ക്രൂസ് സൂപ്പർസ്റ്റാറായി അറിയപ്പെടാൻ തുടങ്ങി.
അതേ വർഷം തന്നെ ക്രൂസ് ദി കളർ ഓഫ് മണി എന്ന ചിത്രത്തിൽ പോൾ ന്യൂമാന്റെ കൂടെ അഭിനയിക്കുകയുണ്ടായി.
1988ൽ ഡസ്റ്റിൻ ഹോഫ്മാനുമൊന്നിച്ച് വേഷമിട്ട റെയിൻ മാൻ എന്ന ചലച്ചിത്രം മികച്ച ചിത്രത്തിനുള്ള അക്കാദമി പുരസ്കാരം നേടുകയും ടോം ക്രൂസിന് മികച്ച സഹനടനുള്ള കൻസാസ് സിറ്റി ഫിലിം ക്രിറ്റിക്സ് സർക്കിൾ പുരസ്കാരം ലഭിക്കുകയും ചെയ്തു.
1989ലെ ബോൺ ഓൺ ദി ഫോർത്ത് ഓഫ് ജൂലൈയിലെ അഭിനയം ക്രൂസിന് മികച്ച നടനുള്ള ഗോൾഡൻ ഗ്ലോബ് പുരസ്കാരം , മികച്ച നടനുള്ള ചിക്കാഗോ ഫിലിം ക്രിറ്റിക്സ് അസോസിയേഷൻ പുരസ്കാരം, ജനപ്രിയ നടനുള്ള പീപ്പിൾസ് ചോയിസ് പുരസ്കാരം എന്നിവയ്ക്ക് അർഹനായി.
ഈ ചിത്രത്തിലൂടെയാണ് ക്രൂസ് ആദ്യമായി ഓസ്കറിന് നാമനിർദ്ദേശം ചെയ്യപ്പെടുന്നത്.
നിക്കോൾ കിഡ്മാനുമൊത്ത് അഭിനയിച്ച ഡേയ്സ് ഓഫ് തണ്ടർ (1990), ഫാർ ആൻഡ് എവേ (1992) എന്നിവയായിരുന്നു ക്രൂസിന്റെ പിന്നീടുള്ള ചിത്രങ്ങൾ.
1994ൽ ക്രൂസ് ബ്രാഡ് പിറ്റ് , അന്റോണിയോ ബാണ്ടെറസ് , ക്രിസ്റ്റ്യൻ സ്ലാറ്റർ എന്നിവരുമൊന്നിച്ച് ഇന്റർവ്യൂ വിത്ത് ദി വാമ്പയർ എന്ന ചിത്രത്തിൽ അഭിനയിച്ചു.
1996-ൽ ക്രൂസ് അദ്ദേഹം നിർമ്മിച്ച മിഷൻ ഇംപോസിബിൾ എന്ന ചിത്രത്തിൽ എഥാൻ ഹണ്ട് എന്ന ചാരനായി വേഷമിട്ടു.
അത് മികച്ച വിജയം നേടിയ ഒരു ചിത്രമായിരുന്നു.
1996ൽ ജെറി മഗ്വയർ എന്ന ചിത്രത്തിലെ നായകവേഷം അദ്ദേഹത്തിന് ഗോൾഡൻ ഗ്ലോബ് , അക്കാദമി പുരസ്കാരത്തിനുള്ള നാമനിർദ്ദേശം എന്നിവ നേടിക്കൊടുത്തു.
1999ൽ കിഡ്മാനുമൊന്നിച്ച് സ്റ്റാൻലീ കുബ്രിക്ക് ചിത്രമായ ഐസ് വൈഡ് ഷട്ടിൽ വേഷമിട്ടു.
അതേ വർഷം പുറത്തിറങ്ങിയ മാഗ്നോലിയ അദ്ദേഹത്തിന് മറ്റൊരു ഗോൾഡൻ ഗ്ലോബും മൂന്നാം ഓസ്കാർ നാമനിർദ്ദേശവും നേടിക്കൊടുത്തു.
2000ൽ മിഷൻ ഇംപോസിബിൾ 2 വിലൂടെ ക്രൂസ് എഥാൻ ഹണ്ടായി തിരിച്ചെത്തി.
ബോക്സ് ഓഫീസ് വിജയമായിരുന്ന ഈ ചിത്രം അദ്ദേഹത്തിനെ മികച്ച പുരുഷ അഭിനേതാവിനുള്ള എം.ടി.വി മൂവി പുരസ്കാരത്തിന് അർഹനാക്കി.
അദ്ദേഹത്തിന്റെ പിന്നീട് വന്ന അഞ്ച് ചിത്രങ്ങൾ നിരൂപണപരമായും വാണിജ്യപരമായും വിജയങ്ങളായിരുന്നു.
2001ൽ അദ്ദേഹം കാമറോൺ ഡയസും പെനെലോപ്പ് ക്രൂസുമൊന്നിച്ച് വാനില സ്കൈ എന്ന ചിത്രത്തിൽ വേഷമിട്ടു.
2002ൽ സ്റ്റീവൻ സ്പിൽബർഗ് സംവിധാനം ചെയ്ത മൈനോറിറ്റി റിപ്പോർട്ട് എന്ന ചിത്രത്തിൽ നായകനായി.
2003ൽ എഡ്വാർഡ് സ്വിക്കിന്റെ ദി ലാസ്റ്റ് സമുറായ്യിലെ അഭിനയത്തിലൂടെ ക്രൂസ് മികച്ച നടനുള്ള ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ചെയ്യപ്പെടുകയുണ്ടായി.
2005ൽ വീണ്ടും സ്പിൽബർഗിന്റെ കൂടെ എച്ച്. ജി. വെൽസിന്റെ വാർ ഓഫ് ദി വേൾഡ്സ് എന്ന നോവലിനെ ആസ്പദമാക്കിയുള്ള അതേ പേരിലുള്ള ചിത്രത്തിൽ അഭിനയിക്കുകയുണ്ടായി.
ആ ചിത്രം ആ വർഷത്തെ ഏറ്റവും വലിയ വാണിജ്യവിജയം നേടിയ നാലാമത്തെ ചലച്ചിത്രമായിരുന്നു.
2006-ൽ വീണ്ടും എഥാൻ ഹണ്ട് ആയി മിഷൻ ഇംപോസിബിൾ 3യിലൂടെ ക്രൂസ് തിരിച്ചെത്തി.
2007-ൽ സഹനടനായി വേഷമിട്ട ലയൺസ് ഓഫ് ലാംബ്സ് പ്രതീക്ഷിച്ച വിജയം നേടിയില്ല.
2008ലെ ട്രോപിക് തണ്ടറിലെ അഭിനയം ക്രൂസിന് ഗോൾഡൻ ഗ്ലോബ് നാമനിർദ്ദേശം നേടിക്കൊടുത്തു.
2010 മാർച്ചിൽ ക്രൂസ് വീണ്ടും കാമറോൺ ഡയസുമൊന്നിച്ച് നൈറ്റ് ആൻഡ് ഡേയിൽ അഭിനയിക്കുകയുണ്ടായി.
2011ൽ പുറത്തിറങ്ങിയ മിഷൻ ഇംപോസിബിൾ  പരമ്പരയിലെ നാലാം ചിത്രം മിഷൻ ഇംപോസിബിൾ - ഗോസ്റ്റ് പ്രൊട്ടോക്കോൾ വലിയൊരു വിജയമായിരുന്നു.
നിർമ്മാതാവ്
1993 ൽ ക്രൂസ് പോൾ വാഗ്നറുമായി ചേർന്ന് ക്രൂസ്/വാഗ്നർ പ്രൊഡക്ഷൻസിനു രൂപം നൽകി.
1996ലെ മിഷൻ ഇംപോസിബിൾ ആയിരുന്നു നിർമ്മാതാവെന്ന നിലയിൽ ക്രൂസിന്റെ ആദ്യ ചിത്രം.
മിഷൻ ഇംപോസിബിൾ , വിത്തൗട്ട് ലിമിറ്റ്സ് , മിഷൻ ഇംപോസിബിൾ 2 , ദി അദേഴ്സ് , വാനില സ്കൈ തുടങ്ങി ഒരുപാട് ചിത്രങ്ങൾ ക്രൂസ് നിർമ്മിക്കുകയുണ്ടായി.
ക്രൂസ് മൂന്ന് തവണ വിവാഹിതനാവുകയും ബന്ധം വേർപ്പെടുത്തുകയും ചെയ്തിട്ടുണ്ട്.
അദ്ദേഹത്തിന്റെ മൂന്ന് മക്കളിൽ രണ്ടു പേർ ദത്തെടുക്കപ്പെട്ടവരാണ്.
വിവാഹത്തിനു മുമ്പ്
1980കളിൽ ക്രൂസിന് തന്നെക്കാൾ പ്രായം കൂടിയ സ്ത്രീകളുമായി ബന്ധമുണ്ടായിരുന്നു.
മൂന്ന് വർഷം മൂത്ത റെബേക്ക ഡി മോർനേ , ഒമ്പത് വർഷം മൂത്ത പാറ്റി സ്ക്യാൽഫ , പതിനാറ് വർഷം മൂത്ത ചെർ എന്നിവർ ഇതിൽ ഉൾപ്പെടുന്നു.
മിമി റോജേഴ്സുമായുള്ള വിവാഹം
ക്രൂസ് 1987 മെയ് 9ന് നടി മിമി റോജേഴ്സിനെ വിവാഹം ചെയ്തു.
1990 ഫെബ്രുവരി 4ന് അവർ വിവാഹബന്ധം വേർപ്പെടുത്തി.
റോജേഴ്സ് ആണ് ക്രൂസിന് സയന്റോളജി പരിചയപ്പെടുത്തിയത്.
നിക്കോൾ കിഡ്മാനുമായുള്ള വിവാഹം
ക്രൂസ് തന്റെ രണ്ടാം ഭാര്യയായ നിക്കോൾ കിഡ്മാനെ കണ്ടുമുട്ടുന്നത് ഇരുവരും ഒന്നിച്ചഭിനയിച്ച ഡേയ്സ് ഓഫ് തണ്ടറിന്റെ (1990) സെറ്റിൽ വച്ചാണ്.
1990 ഡിസംബർ 24ന് അവർ വിവാഹിതരായി.
ക്രൂസും കിഡ്മാനും ഇസബെല്ല, കോണർ ആന്റണി എന്നീ രണ്ടു കുട്ടികളെ ദത്തെടുത്തു.
2001 ഫെബ്രുവരിയിൽ അവർ വിവാഹബന്ധം വേർപ്പെടുത്തി.
കാറ്റീ ഹോംസുമായുള്ള വിവാഹം
2005 ഏപ്രിൽ മാസം തൊട്ട് ക്രൂസ് കാറ്റീ ഹോംസുമൊന്നിച്ച് പുറത്തു പോകാൻ തുടങ്ങി.
ആ വർഷം ഏപ്രിൽ 27നാണ് ഇരുവരും ഒരുമിച്ച് ഒരു പൊതുവേദിയിൽ പ്രത്യക്ഷപ്പെട്ടത്.
2005 ഒക്ടോബർ 6ന് ഇരുവരും ഒരു കുട്ടിക്കായുള്ള തങ്ങളുടെ ആഗ്രഹം വെളിപ്പെടുത്തി.
2006 ഏപ്രിലിൽ അവർക്ക് സുരി എന്നൊരു മകൾ ജനിച്ചു.
2006 നവംബർ 18ന് ഹോംസും ക്രൂസും വിവാഹിതരായി.
2012 ജൂൺ 29ന് ക്രൂസുമായുള്ള അഞ്ചര വർഷത്തെ വിവാഹബന്ധം വേർപ്പെടുത്തുന്നതായി ഹോംസ് പ്രഖ്യാപിച്ചു.
ആ വർഷം ജൂലൈ 9ന് ഇരുവരും വിവാഹബന്ധം വേർപ്പെടുത്തുന്നതായി സമ്മതപത്രത്തിൽ ഒപ്പു വച്ചു.
സിനിമകൾ ടാപ്സ് (Taps - 1981) ദി ഔട്ട്സിഡേഴ്സ് (The Outsiders - 1983) റിസ്കി ബിസിനസ്സ് (Risky Business - 1983) ഓൾ ദ റൈറ്റ് മൂവ്സ് (All the Right Moves - 1983) ലെജൻഡ് (Legend - 1985) ടോപ് ഗൺ (Top Gun - 1986) ദി കളർ ഓഫ് മണി (The Color of Money - 1986) കോക്ടെയ്‌ൽ (Cocktail - 1988) റെയിൻ മാൻ (Rain Man - 1988) ബോൺ ഓൺ ദി ഫോർത്ത് ഓഫ് ജൂലൈ (Born on the Fourth of July - 1989) ഡേയ്‌സ് ഓഫ് തണ്ടർ (Days of Thunder - 1990) ഫാർ ആൻഡ് എവേ (Far and Away - 1992) എ ഫ്യൂ ഗുഡ് മെൻ (A Few Good Men - 1992) ദി ഫേം (The Firm - 1993) ഇന്റർവ്യൂ വിത് ദി വാംപയർ (Interview with the Vampire - 1994) മിഷൻ ഇമ്പോസിബിൾ (Mission: Impossible - 1996) (Jerry Maguire - 1996) ഐസ് വൈഡ് ഷട്ട് (Eyes Wide Shut - 1999) മാഗ്നോലിയ (Magnolia - 1999) മിഷൻ ഇമ്പോസിബിൾ 2 (Mission: Impossible II - 2000) വാനില സ്കൈ (Vanilla Sky - 2001) മൈനോറിറ്റി റിപ്പോർട്ട് (Minority Report - 2002) ദി ലാസ്റ്റ് സമുറായ് (The Last Samurai - 2003) കൊലാറ്ററൽ (Collateral - 2004) വാർ ഓഫ് ദി വേൾഡ്‌സ് (War of the Worlds - 2005) മിഷൻ ഇമ്പോസിബിൾ 3 (Mission: Impossible III - 2006) ലയൺസ് ഫോർ ലാംബ്സ് (Lions for Lambs - 2007) (Valkyrie - 2008) ട്രോപ്പിക്ക് തണ്ടർ (Tropic Thunder - 2008) നൈറ്റ് ആൻഡ് ഡേ (Knight and Day - 2010) മിഷൻ ഇമ്പോസിബിൾ - ഗോസ്റ്റ് പ്രൊട്ടോക്കോൾ (Mission: Impossible – Ghost Protocol - 2011) റോക്സ് ഓഫ് ഏജസ് (Rock of Ages - 2012) ജാക് റീച്ചർ (Jack Reacher - 2012) ഒബ്ലിവിയൻ (Oblivion - 2013) എഡ്ജ് ഓഫ് റ്റുമോറോ (Edge of Tomorrow - 2014) മിഷൻ ഇമ്പോസിബിൾ (Mission: Impossible – Rogue Nation - 2015) ജാക് റീച്ചർ : നെവർ ഗോ ബാക്ക് (Jack Reacher: Never Go Back - 2016) അമേരിക്കൻ മേഡ് (American Made - 2017) ദി മമ്മി (The Mummy - 2017)
അവലംബം ↑ ↑ ↑ ↑ ↑ ↑ ↑ 1 2 3 {{ cite book }} : | access-date= requires | url= ( help ) ; | format= requires | url= ( help ) ; External link in | chapterurl= ( help ) ; Unknown parameter | chapterurl= ignored ( | chapter-url= suggested) ( help ) ↑ ↑ ↑ ↑ ↑ ↑ ↑ ↑ ↑ {{ cite web }} :  CS1 maint: bot: original URL status unknown ( link ) ↑ ↑ ↑ ↑ ↑ ↑ ↑ ↑ ↑ ↑ {{ cite web }} :  CS1 maint: bot: original URL status unknown ( link ) ↑ ↑ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ടോം ക്രൂസ് - ട്വിറ്റർ ടോം ക്രൂസ് - ഫേസ്ബുക്ക് ടോം ക്രൂസ് - ഓൾമൂവി ടോം ക്രൂസ് - യാഹൂ മൂവീസ് ടോം ക്രൂസ് - ബോക്സ്ഓഫീസ് മോജോ ടോം ക്രൂസ് - വേൾഡ് ക്യാറ്റ് ടോം ക്രൂസ് - ഇന്റർനെറ്റ് മൂവി ഡാറ്റാബേസ് ടോം ക്രൂസ് - ബയോഗ്രഫി ഡോട്ട് കോം ടോം ക്രൂസ് - കോൺടാക്റ്റ് മ്യൂസിക്ക് ടോം ക്രൂസ് - ഫെയ്മസ് ബർത്ത്ഡേയ്സ് ടോം ക്രൂസ് - സ്റ്റാർസ് അൺഫോൾഡഡ് തോമസ് ക്രൂസ് മപോദർ നാലാമൻ - ഫെയ്മസ് പീപ്പിൾ ടോം ക്രൂസ് - ഹലോ മാഗസിൻ ടോം ക്രൂസ് - ഹോളിവുഡ് ലൈഫ് ടോം ക്രൂസ് - ബ്രിട്ടാനിക്ക ടോം ക്രൂസ് - ഹോളിവുഡ് ഡോട്ട് കോം ടോം ക്രൂസ് - ഫാൻ ഡാൻഗോ ടോം ക്രൂസ് - ഇൻഫോ പ്ലീസ് ടോം ക്രൂസ് - ടിവി ഗൈഡ് ടോം ക്രൂസ് - പീപ്പിൾ ടോം ക്രൂസ് Archived 2016-11-21 at the Wayback Machine .
- ബോൺ റിച്ച്
ദയജൂഡ മഞ്ചി ഇംഗ്ലീഷ് വിലാസം https://ml.wikipedia.org/wiki/DayajUDa_manci ശ്യാമശാസ്ത്രികൾ
ശ്യാമശാസ്ത്രികൾ തെലുഗുഭാഷയിൽ രചിച്ചിരിക്കുന്ന കർണ്ണാടകസംഗീതകൃതിയാണ് ദയജൂഡ മഞ്ചി .
ജഗന്മോഹിനി രാഗത്തിൽ മിശ്രചാപ്പ് താളത്തിലാണ് ഈ കൃതി  ചിട്ടപ്പെടുത്തിയിരിക്കുന്നത്.
ദയജൂഡ മഞ്ചി സമയമിദേ വേവേഗമേ വച്ചി അനുപല്ലവി
ജയമോസഗേ ശങ്കരീ നീവു ജനനിഗദാ ബൃഹദംബാ  (ദയ) ചരണം 1
കനകാങ്‍ഗീ നീ പാദ കമലമേ ദിക്കനി നമ്മിനാനു നേനു സനകസനന്ദന വന്ദിത ചരണാ സാരസനേത്രി നീവു ഗദാ (ദയ) ചരണം 2
ചപലമന്യു ദീർച്യഖണ്ഡ സാമ്രാജ്യമീയവേ കപടമു സേയകനേ നിഗമവിനുതാ കാമിത ദായകി നീവു ഗദാ (ദയ) ചരണം 3
ശ്യാമകൃഷ്ണ സോദരീ കൗമാരി സകലാഗമ പൂജിതേ ദേവി നീ മഹിമലു പോഗഡ തരമാ നീ സമാനമെന്ദു ഗാനനേ (ദയ) അവലംബം പുറത്തേക്കുള്ള കണ്ണികൾ ബാലാജി ശങ്കറിന്റെ ആലാപനം
ദയാ കിഷോർ ഹസ്ര
ന്യൂക്ലിയർ മെഡിസിൻ, എൻ‌ഡോക്രൈനോളജി എന്നിവയിൽ വൈദഗ്ദ്ധ്യം നേടിയ ഒരു ഇന്ത്യൻ മെഡിക്കൽ ഡോക്ടറാണ് ദയാ കിഷോർ ഹസ്ര .
വൈദ്യശാസ്ത്രരംഗത്തെ സമഗ്ര സംഭാവനകളെ മാനിച്ച് 2014-ൽ ഇന്ത്യാ ഗവൺമെന്റ് അദ്ദേഹത്തെ നാലാമത്തെ പരമോന്നത സിവിലിയൻ അവാർഡായ പത്മശ്രീ ബഹുമതി നൽകി ആദരിച്ചു.
ഇന്ത്യയിലെ ഉത്തർപ്രദേശിൽ ജനിച്ച ദയാ കിഷോർ ഹസ്ര ആഗ്രയിലെ സെന്റ് പീറ്റേഴ്സ് കോളേജിൽ നിന്ന് പ്രാഥമിക പഠനം പൂർത്തിയാക്കി.
ഇന്ത്യയിലെ ഏറ്റവും പഴയതും മികച്ചതുമായ ഐസിഎസ്ഇ സ്കൂളുകളിൽ ഒന്നാണിത്.
ആഗ്രയിലെ സരോജിനി നായിഡു മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം നേടി.
പിന്നീട്, എൻ‌ഡോക്രൈനോളജി, ന്യൂക്ലിയർ മെഡിസിൻ എന്നിവയിൽ ഉന്നത പഠനത്തിനായി ലണ്ടനിലേക്ക് പോയ അദ്ദേഹം 1970 ൽ തന്റെ പഴയവിദ്യാലയത്തിലേക്ക് മടങ്ങി, 2000 വരെ അവിടെ ജോലി ചെയ്തു.
ഇതിനുശേഷം അദ്ദേഹം ഇന്ത്യൻ കോളേജ് ഓഫ് ഫിസിഷ്യൻസുമായി ഡീൻ ആയി ജോലി ചെയ്തു.
ആഗ്രയിലെ ബോസ്റ്റൺ മെഡിക്കൽ സെന്ററിലെ ന്യൂക്ലിയർ മെഡിസിൻ ഹെഡ് എന്ന നിലയിലാണ് അദ്ദേഹത്തിന്റെ ഇപ്പോഴത്തെ തൊഴിൽ.
സരോജിനി നായിഡു മെഡിക്കൽ കോളേജിൽ നിന്ന് വിരമിച്ച ശേഷം പ്രൊഫസർ എമെറിറ്റസ് പദവി അദ്ദേഹത്തിന് ലഭിച്ചു.
ഹസ്ര, ഇന്ത്യയിലെ ആണവ വൈദ്യശാസ്ത്രത്തിന്റെ ഒരു തുടക്കക്കാരനായി വിലയിരുത്തപ്പെടുന്നു, റേഡിയോ ഇമ്മ്യൂണോസെകൾക്കും എൻസൈം-ലിങ്ക്ഡ് ഇമ്യൂണോസോർബന്റ് അസ്സെയ്കൾക്കുമുള്ള സംഭാവനകളിലാണ് അദ്ദേഹം കൂടുതൽ അറിയപ്പെടുന്നത്.
ഹൈപ്പോതൈറോയിഡിസം നിരീക്ഷിക്കുന്നതിലും ട്രയോഡൊഥൈറോണിൻ (ടി 3), തൈറോയ്ഡ് ഉത്തേജിപ്പിക്കുന്ന ഹോർമോൺ ടിഎസ്എച്ച് ഹോർമോണുകൾ എന്നിവയുടെ വിശകലനത്തിലും അദ്ദേഹം സംഭാവന നൽകി.
റേഡിയോ-ബയോകോൺജുഗേറ്റ് തെറാപ്പി എന്ന ചികിത്സാ പ്രോട്ടോക്കോൾ വിന്യസിച്ച് അദ്ദേഹം ടി 3, ടി‌എസ്‌എച്ച് ഹോർമോൺ പരിശോധനകളും ഐസോടോപ്പുകൾ ഉപയോഗിച്ച് കാൻസർ കോശങ്ങൾ അടങ്ങിയ സാങ്കേതികതയും വികസിപ്പിച്ചതായി റിപ്പോർട്ടുണ്ട്.
1977 ൽ ഫിസിയോളജി നൊബേൽ സമ്മാനത്തിനായി ഷോർട്ട്‌ലിസ്റ്റ് ചെയ്യാൻ ഈ നേട്ടങ്ങൾ അദ്ദേഹത്തെ സഹായിച്ചതായി റിപ്പോർട്ടുകൾ സ്ഥിരീകരിക്കുന്നു.
അമിതവണ്ണത്തെക്കുറിച്ചും അയോഡൈസ് ചെയ്ത ഉപ്പിന്റെ ഫലത്തെക്കുറിച്ചും ഹസ്ര നടത്തിയ പഠനങ്ങൾ നന്നായി രേഖപ്പെടുത്തിയിട്ടുണ്ട്.
ജനകീയ വിശ്വാസത്തിന് വിരുദ്ധമായി അയോഡൈസ്ഡ് ഉപ്പ് മനുഷ്യ ശരീരശാസ്ത്രത്തിൽ, പ്രത്യേകിച്ച് സ്ത്രീകളുടെ സംരക്ഷണത്തിൽ പ്രതികൂല സ്വാധീനം ചെലുത്തുന്നുവെന്ന് അദ്ദേഹം വാദിച്ചു.